Document ID: /roh_data/filtered/fineweb-2-filterrobots_roh.jsonl.gz/61095

Normalmain n’è la malsogna d’uffants virustgel betg privlusa, tar en media diesch pertschient dals cas dentant poi dar cumplicaziuns, numnadamain cas da puntga, pneumonia, sco era cas dad inflammaziun dal tscharvè,meningitis. Quai èn malsognas seriusas, ils blers dals pazients pon baingea bandunar ils ospitals puspè sauns, i po però era dar tar il meningitis cas ch’il tscharvè na sa remetta betg pli, ch’i dat donns restants. Mintg’onn datti er intginas pazientas ed intgins pazients che moran causa il virustgel. Perquai provan la Svizra ed ils auters pajais commembers da l’organisaziun mundiala per la sanadad WHO dad eliminar il virustgel en Europa cumplettamain. [Tenor ANR].
(Foto: Martin Büdenbender / pixelio)